ໃນລະຫວ່າງວັນທີ 2 – 4 ເມສາ 2018, ອົງການກວດສອບແຫ່ງລັດ ສປປ ລາວ ໄດ້ເຄື່ອນໄຫວວຽກງານຕ່າງປະເທດ, ຊຶ່ງນໍາໂດຍ ທ່ານ ປອ.ນ. ວຽງທອງ ສີພັນດອນ, ປະທານອົງການກວດສອບແຫ່ງລັດ ພ້ອມດ້ວຍຄະນະ ເພື່ອເຂົ້າຮ່ວມພິທີເປີດຫ້ອງການກອງເລຂາອາຊຽນຊາຍ (Launching of ASEANSAI Secretariat Office), ກອງປະຊຸມສໍາມະນາໃນຫົວຂໍ້: ຄວາມເຂົ້າໃຈຂອງອາຊຽນຊາຍ ຕໍ່ກັບເປົ້າໝາຍການພັດທະນາແບບຍືນຍົງ (ASEANSAI SDGs Awareness), ກອງປະຊຸມພົບປະ ແລະ ປຶກສາຫາລືລະຫວ່າງ ອາຊຽນຊາຍ ກັບຜູ້ໃຫ້ທຶນ (Donor Coordination Meeting). ບັນດາກິດຈະກໍາດັ່ງກ່າວແມ່ນ ໄດ້ຈັດຂຶ້ນທີ່ນະຄອນຫຼວງ ຈາກາຕ້າ, ປະເທດສາທາລະນະລັດ ອິນໂດເນເຊຍ. ຈຸດປະສົງໃນການເຄື່ອນໄຫວວຽກງານຕ່າງປະເທດຄັ້ງນີ້ແມ່ນ ເພື່ອເປັນປະທານຮ່ວມກັບ ອົງການກວດສອບປະເທດອິນໂດເນເຊຍ ໃນພິທີເປີດຫ້ອງການກອງເລຂາອາຊຽນຊາຍ ໃນນາມ ອົງການກວດສອບແຫ່ງລັດ ສປປ ລາວ ເປັນປະທານຂອງອາຊຽນຊາຍ ແລະ ອົງການກວດສອບປະເທດ ອິນໂດເນເຊຍ ເປັນຫົວໜ້າກອງເລຂາ, ຊຶ່ງການສ້າງຕັ້ງຫ້ອງການຂອງກອງເລຂາອາຊຽນຊາຍ ແມ່ນເພື່ອເປັນສູນລວມ ແລະ ເປັນເສນາທິການໃຫ້ແກ່ປະທານອາຊຽນຊາຍໃນການຈັດຕັ້ງປະຕິບັດວຽກງານຂອງອາຊຽນຊາຍ. ພາຍຫຼັງສໍາເລັດພິທີເປີດຫ້ອງການກອງເລຂາອາຊຽນຊາຍ ກໍ່ໄດ້ສືບຕໍ່ເຂົ້າຮ່ວມກອງປະຊຸມສໍາມະນາໃນຫົວຂໍ້: ຄວາມເຂົ້າໃຈຂອງອາຊຽນຊາຍ ຕໍ່ກັບເປົ້າໝາຍການພັດທະນາແບບຍືນຍົງ; ຊຶ່ງກອງປະຊຸມສໍາມະນາດັ່ງກ່າວນີ້ ເປັນກິດຈະກໍາບູລິມະສິດໜຶ່ງຂອງແຜນຍຸດທະສາດອາຊຽນຊາຍ ໃນການສະໜັບສະໜູນປະເທດສະມາຊິກອາຊຽນຊາຍ ເພື່ອກ້າວສູ່ຄວາມສໍາເລັດ ໃນການປະຕິບັດ ເປົ້າໝາຍການພັດທະນາແບບຍືນຍົງ.
Read more...
ກອງປະຊຸມສຸດຍອດອາຊຽນຊາຍ
ເຊິ່ງມີສະມາຊິກຂອງອາຊຽນຊາຍປະກອບດວ້ຍ 10 ສະຖາບັນກວດສອບສູງສຸດຂອງບັນດາ ປະເທດສະມາຊິກອາຊຽນ ເຊິ່ງປະກອບດວ້ຍ ສ. ອິນໂດເນຊາຍ, ມາເລເຊຍ, ສິງກະໂປ, ບຼູໄນ, ຟິລິບປິນ, ສສ ຫວຽດນາມ, ຣາດສະອານຈັກ ໄທ, ຣາດສະອານາຈັກ ກຳປູເຈຍ, ແລະ ມຽນມ້າ. ແລະ ສປປ ລາວ ຮັບກຽດເປັນປະທານກອງປະຊຸມສຸດ ອາຊຽນຊາຍຄັ້ງທີ 04,
ທີນະຄອນຫຼວງວຽງຈັນ, ໃນລະຫວ່າງວັນທີ 5-7 ພະຈິກ 2017. ຕາງໜ້າລັດຖະບານລາວໂດຍການ ເຂົ້າຮ່ວມງານເປີດຂອງ ທ່ານ ສອນໄຊ ສີພັນດອນ ຮອງນາຍົກລັດຖະມົນຕີ
ໄດ້ໃຫ້ກຽດກ່າວມີຄຳເຫັນຕໍ່ກອງປະຊຸມຢ່າງເປັນ ທາງການ.
Read more...
ອີງຕາມມະຕິກອງປະຊຸມ ຄະນະກຳມະການກວດສອບອາຊຽນ ຄັ້ງທີ 40, ປະລິນຍາເອກ ນາງ ວຽງທອງ ສີພັນດອນ ປະທານອົງການກວດສອບແຫ່ງລັດ ໄດ້ໃຫ້ກຽດ ເປັນປະທານກອງປະຊຸມຄະນະກຳມະການກວດສອບການເງິນອາຊຽນ ຄັ້ງທີ 41 (THE 41st ASEAN AUDIT COMMITTEE MEETING), ໃນລະຫວ່າງ ວັນທີ 31 ພຶດສະພາ ເຖິງ ວັນທີ 2 ມິຖຸນາ 2016, ທີ່ນະຄອນຫຼວງ ຈາກາຕ້າ ປະເທດອິນໂດເນເຊຍ, ເຂົ້າຮ່ວມກອງ ປະຊຸມຄັ້ງນີ້ມີຜູ້ແທນ ຈາກຫຼາຍພາກສ່ວນຂອງບັນດາປະເທດໃນອາຊຽນ ເຊັ່ນ: 1. ສະຖາບັນກວດສອບ ປະເທດບູໄນ; 2. ກະຊວງການເງິນ ປະເທດກຳປູເຈຍ; 3. ສະຖາບັນກວດ ສອບ, ກະຊວງການຕ່າງປະເທດ, ກະຊວງການເງິນ, ທີ່ປືກສາຜູ້ຕ່າງໜ້າຖາວອນປະຈຳອາຊຽນ ແລະ ຄະນະກຳມະການການເງິນອາຊຽນ ປະເທດອິນໂດ ເນເຊຍ; 4. ອົງການກວດສອບແຫ່ງລັດ ສປປ ລາວ; 5. ກະຊວງການເງິນ ຂອງປະເທດມາເລເຊຍ; 6. ຜູ້ຕ່າງໜ້າຖາວອນ ສະຫະພາບມຽນມາ ປະຈຳອາ ຊຽນ; 7. ກະຊວງການເງິນ ຂອງປະເທດຟີລິບປິນ 8.
Read more...
ຄະນະຜູ້ແທນຂັ້ນສູງ ສຳນັກງານຕ້ານການສໍ້ລາດບັງຫຼວງ ແຫ່ງຣາຊະອານາຈັກກຳປູເຈຍ ນຳໂດຍ ທ່ານ ຄຽງ ເຊັງ ຮອງປະທານສຳນັກງານຕ້ານການ ສຳລາດບັງຫຼວງເຂົ້າພົບປະແລກປ່ຽນບົດຮຽນກັບ ອົງການກວດສອບແຫ່ງລັດແຫ່ງ ສປປ ລາວ ໃຫ້ກຽດຕ້ອນຮັບໂດຍ ທ່ານ ປອ ນາງ ວຽງທອງ ສີພັນດອນ ກຳມະການ ສູນກາງພັກ ປະທານອົງການກວດສອບແຫ່ງລັດ, ໃນວັນທີ 6 ມິຖຸນາ 2016.
ທ່ານຮອງປະທານຕ້ານການສໍ້ລາດບັງຫຼວງແຫ່ງຣາຊະອານາຈັກກຳປູເຈຍ ກ່າວວ່າ: ການເຂົ້າພົບ ປະແລກປ່ຽນບົດຮຽນໃນຄັ້ງນີ້ ແມ່ນເປັນການເພີ່ມທະວີສາຍ ພົວພັນຮ່ວມມືລະຫວ່າງ ສຳນັກງການຕ້ານການ ສໍ້ລາດບັງຫຼວງແຫ່ງຣາຊະອານາຈັກກຳປູເຈຍ ກັບ ອົງການກວດສອບແຫ່ງລັດ ແຫ່ງ ສປປ ລາວ, ທັງເປັນ ການສືບຕໍ່ເພີ່ມທະວີການແລກປ່ຽນບົດຮຽນວຽກງານກວດກາລັດ ຂອງສອງປະເທດໃຫ້ສູງຂຶ້ນຢ່າງບໍ່ຢຸດຢັ້ງ. ໂອກາດດຽວກັນ, ທ່ານ ປອ ນາງ ວຽງທອງ ສີພັນດອນ ໄດ້ສະແດງຄວາມຊົມເຊີຍ ແລະ ຕ້ອນຮັບຢ່າງອົບອຸ່ນ ຕໍ່ຄະນະຜູ້ແທນຂັ້ນສູງທີ່ເດີນທາງມາຢ້ຽມຢາມ ແລະ ເຮັດວຽກຢູ່ ສປປ ລາວ.
Read more...
ໃນລະຫວ່າງວັນທີ 8 - 12 ມິຖຸນາ 2013 ທ່ານ ດຣ. ນາງ. ວຽງທອງ ສີພັນດອນ
ປະທານອົງການ ກວດສອບແຫ່ງລັດ ພ້ອມດ້ວຍຄະນະ ໄດ້ເດີນທາງ ໄປນະຄອນຫຼວງມົດສະກູ
ເພື່ອເຄື່ອນ ໄຫວພົບປະ ແລະ ເສີມສ້າງສາຍພົວພັນຮ່ວມມື ສອງຝ່າຍ ລະຫວ່າງ
ອົງການກວດສອບແຫ່ງລັດໃນ ນາມເປັນສະຖາບັນ ກວດສອບສູງສຸດ ແຫ່ງ ສປປ ລາວ ແລະ
ສະພາການບັນຊີ ໃນນາມເປັນ ສະຖາບັນກວດສອບສູງສຸດ ສະຫະພັນລັດເຊຍ.
ໃນກອງປະຊຸມພົບປະສອງຝ່າຍ, ຜູ້ນຳຂອງທັງສອງສະຖາບັນກວດສອບສູງສຸດ ໄດ້ແລກປ່ຽນຄຳຄິດ ຄຳເຫັນກ່ຽວກັບການພົວພັນຮ່ວມມືສອງ ຝ່າຍທາງດ້ານ ວຽກງານກວດສອບ, ຊຶ່ງ ທ່ານ ດຣ.ນ. ວຽງທອງ ສີພັນດອນ ໄດ້ຍົກໃຫ້ເຫັນກ່ຽວກັບການເຕີບໃຫຍ່ຂະຫຍາຍຕົວ, ຜົນຂອງການກວດສອບ ແລະ ຂໍ້ຄົງຄ້າງ ໃນການເຄື່ອນໄຫວວຽກງານກວດສອບ. ສຳລັບຝ່າຍ ລັດເຊຍ, ເຊິ່ງນຳໂດຍທ່ານ Sergey V. Stepashin ຫົວໜ້າສະພາການບັນຊີ ສ.ລັດເຊຍ ໄດ້ຍົກໃຫ້ເຫັນກ່ຽວກັບການເຄື່ອນໄຫວກວດສອບໃນຂະແໜງຕ່າງໆ. ຈາກນັ້ນ, ຄະນະທັງສອງຝ່າຍ ໄດ້ປຶກສາຫາລືກ່ຽວກັບທິດທາງການຮ່ວມມືໃນຕໍ່ໜ້າ ເພື່ອເສີມສ້າງສາຍ ພົວພັນມິດຕະພາບ ແລະ ການຮ່ວມມືດ້ານການກວດສອບໃນຂົງເຂດຕ່າງໆ.
Read more...
ໃນລະຫວ່າງວັນທີ 8 13 ມີນາ 2016 ທ່ານ ນາງ ດຣ. ວຽງທອງສີພັນດອນ ປະທານອົງການ
ອົງການກວດສອບແຫ່ງລັດ ພ້ອມດ້ວຍຄະນະ ໄດ້ເດີນທາງ ໄປຢ້ຽມຢາມ ແລະ
ພົບປະເຮັດວຽກຮ່ວມກັບການນຳຂັ້ນສູງ ຂອງອົງການກວດສອບແຫ່ງ ສາທາລະນະລັດ
ອິນໂດເນເຊຍ ເພື່ອເພີ່ມທະວີການ ພົວພັນຮ່ວມມືໃນຂົງເຂດການກວດສອບຂອງ 02 ປະເທດ,
ນອກຈາກການພົບປະລະດັບການນຳຂັ້ນສູງແລ້ວ, ຍັງໄດ້ມີການຈັດກອງປະຊຸມສຳມະນາ
ໃນຫົວຂໍ້ " ການກຳນົດຍຸທະສາດການ ວາງແຜນການກວດສອບໃນການແກ້ໄຂຄວາມຄາດຫວັງຂອງສາທາລະນະ " ,ໄດ້ປຶກສາຫາລື ແລະ
ແລກປ່ຽນບົດຮຽນກ່ຽວ ກັບພາ ລະບົດບາດ ການຄຸ້ມຄອງບໍລິຫານ ຊັບພະຍາກອນມະນຸດ,
ກົງຈັກການຈັດຕັ້ງ,
ກົນໄກການລາຍງານ, ການກວດສອທາງດ້ານເອເລັກໂທນິກ ແລະ ວຽກຝຶກອົບຮົມ. ນອກນັ້ນ, ຍັງໄດ້ແລກປ່ຽນປະສົບການທາງດ້ານການນຳພາໃນກອບອາຊຽນ ເປັນຕົ້ນແມ່ນການ ເປັນປະທານອາຊຽນຊາຍ (ASEANSAI), ເປັນກອງເລຂາອາຊຽນຊາຍແລະ ສະມາຊິກຂອງ ອົງການຈັດຕັ້ງກວດສອບສາກົນຕ່າງໆ, ໂດຍສະເພາະແມ່ນ ປະສົບການທາງດ້ານການກວດສອບ.
Read more...
ທ່ານ ຫຼິວເຈ່ຍຢີ ຫົວໜ້າ ສຳນັກງານການ ກວດສອບແຫ່ງຊາດຂອງ ສປ ຈີນ,
ຄະນະຜູ້ແທນຂັ້ນສູງຂອງ ອົງການກວດສອບແຫ່ງລັດ ສປປ ລາວ ນຳໂດຍ ທ່ານ ດຣ. ນາງ
ວຽງທອງ ສີພັນດອນ ກຳມະການສູນກາງພັກ, ປະທານ ອົງການກວດສອບແຫ່ງລັດ
ໄດ້ເດີນທາງໄປພົບປະຢ້ຽມຢາມ ແລະ ເຮັດວຽກທີ່ນະຄອນຫຼວງປັກກິ່ງ ສປ ຈີນ
ໃນລະຫວ່າງວັນທີ 6-9 ເມສາ 2016.
ປະຕິບັດຕາມແນວທາງການຕ່າງປະເທດຂອງພັກ ໃນການຮ່ວມມືແບບ ເພື່ອນມິດຢຸດທະສາດ,
ອົງການກວດສອບແຫ່ງລັດ ໄດ້ພົວພັນຮ່ວມມືແລກ ປ່ຽນກັບສຳນັກງານກວດສອບແຫ່ງຊາດ ສປ
ຈີນ ເລີ່ມແຕ່ປີ 2007 ເປັນຕົ້ນມາ,
ໂດຍໄດ້ມີການພົບປະໃນລະດັບການນຳຂັ້ນສູງຂອງສອງອົງການ ແລະ
ແລກປ່ຽນຄວາມຮູ້ໃນລະດັບວິຊາການໃນການພົບປະຢ້ຽມຢາມຄັ້ງນີ້ທັງສອງຝ່າຍໄດ້ຕີລາຄາສູງຜົນສຳເລັດຂອງການຮ່ວມມືແລກປ່ຽນ
2 ຝ່າຍ ດ້ານການກວດ ສອບ.ໃນໄລຍະຜ່ານມາ, ເປັນຕົ້ນ ອົງການກວດສອບ ສປ. ຈີນ
ໄດ້ໃຫ້ການຊ່ວຍເຫຼືອທາງດ້ານວິຊາການ ເພື່ອສ້າງຄວາມ ເຂັ້ມແຂງໃຫ້ແກ່ພະນັກງານ
ອົງການກວດສອບແຫ່ງລັດ, ໂດຍສົ່ງຊ່ຽວຊານມາຝຶກອົບຮົມດ້ານການກວດສອບ.
ກອງປະຊຸມເປີດກວ້າງວຽກງານກວດສອບ ປະຈຳປີ 2015 ໄດ້ຈັດຂຶ້ນ ໃນວັນທີ 16-17 ມີນາ
2016 ທີ່ໂຮງແຮມດອນຈັນພາເລດ, ນະຄອນຫລວງວຽງຈັນ ໂດຍເປັນກຽດເຂົ້າຮ່ວມເປັນປະທານ
ຂອງ ທ່ານ ດຣ. ນ ວຽງທອງ ສີພັນດອນ ກຳມະການສູນກາງພັກ ປະທານ
ອົງການກວດສອບແຫ່ງລັດ ແລະ ຮອງປະທານ ອົງການກວດສອບແຫ່ງລັດ.
ເຂົ້າຮ່ວມກອງປະຊຸມປະກອບມີ ບັນດາຮອງລັດຖະມົນຕີ ຈາກບັນດາກະຊວງ,
ຮອງປະທານອົງການ, ຮອງເຈົ້າແຂວງ, ຮອງເຈົ້າຄອງນະຄອນ, ຫົວໜ້າກົມຂອງ
ບັນດາກະຊວງ-ອົງການ, ຫົວໜ້າພະແນກການ, ຂັ້ນທ້ອງຖິ່ນ, ຫົວໜ້າໂຄງການ,
ຜູ້ອຳນວຍການ ທະນາຄານ ແລະ ວິສາຫະກິດຂອງລັດ, ອົງການກວດສອບປະຈຳພາກ
ພ້ອມດ້ວຍພະນັກງານ - ລັດຖະກອນ ອົງການກວດສອບແຫ່ງລັດ ແລະ ແຂກຖືກເຊີນເຂົ້າຮ່ວມ
ຈຳນວນ 349 ທ່ານ.
ຈຸດປະສົງຂອງກອງປະຊຸມແມ່ນເພື່ອ:
1) ທົບທວນຄືນການຈັດຕັ້ງປະຕິບັດ ບົດສະຫຼຸບຂາດຕົວການຈັດຕັ້ງປະຕິບັດ ຂອງງົບປະມານແຫ່ງລັດ ປະຈຳສົກປີ 2013-2014, ລາຍງານການເຄື່ອນໄຫວວຽກງານ ອົງການກວດສອບແຫ່ງລັດ ປະຈຳ ສົກປີ 2015-2016 ແລະ ທິດທາງແຜນການ ປະຈຳສົກປີ 2015-2016.
Read more...
ໃນຕອນເຊົ້າຂອງວັນທີ 06 ພະຈິກ 2014 ອົງການກວດສອບແຫ່ງລັດໄດ້ຈັດພິທີປະກາດແຕ່ງຕັ້ງຫົວໜ້າຫ້ອງການ ແລະ ສັບຊ້ອນພະນັກງານຂັ້ນ ຫົວໜ້າກົມໄປຮັບໜ້າທີ່ໃໝ່ພາຍໃນອົງການກວດສອບແຫ່ງລັດ ເຊິ່ງພິທີ ດັ່ງກ່າວໄດ້ຈັດຂື້ນທີ່ຫ້ອງປະຊຸມໃຫຍ່ ຊັ້ນ IV ຂອງອົງການກວດສອບແຫ່ງລັດ ແລະ ໃຫ້ກຽດເປັນປະທານພິທີ ໂດຍທ່ານ ດຣ. ນ. ວຽງທອງ ສີພັນດອນ ຄະນະພັກສະພາແຫ່ງຊາດ, ເລຂາຄະນະພັກຮາກຖານ ປະທານອົງການ ກວດສອບແຫ່ງ ລັດ, ເຊິ່ງຂື້ນຜ່ານຂໍ້ຕົກລົງຂອງ ທ່ານປະທານອົງການກວດ ສອບແຫ່ງລັດໂດຍທ່ານ ອຳໄພວັນ ພັນທະວົງ ຫົວໜ້າກົມຈັດຕັ້ງ-ພະນັກງານມີດັ່ງນີ້:
- ຂໍ້ຕົກລົງສະບັບເລກທີ 1040/ອກສລ, ລົງວັນທີ 05 ພະຈິກ 2014 ວ່າດ້ວຍການສັບຊ້ອນ ທ່ານ ບຸນເລີດ ເທບວົງສາ ຫົວໜ້າກົມກວດ ສອບອົງການຈັດຕັ້ງລັດ ໄປຮັບໜ້າທີ່ໃໝ່ເປັນຫົວໜ້າຫ້ອງການອົງການກວດ ສອບແຫ່ງລັດ.
- ຂໍ້ຕົກລົງສະບັບເລກທີ 1041/ອກສລ, ລົງວັນທີ 05 ພະຈິກ 2014 ວ່າດ້ວຍການແຕ່ງຕັ້ງ ແລະ ສັບຊ້ອນ ທ່ານ ບົວເງິນ ຈັນທະບູລີ ຮັກສາການຫົວ ໜ້າຫ້ອງການ ໄປຮັບໜ້າທີ່ໃໝ່ເປັນຫົວໜ້າສູນຝຶກອົບຮົມ.
Read more...